|  |
| --- |
| **PASLAUGŲ VIEŠOJO PIRKIMO – PARDAVIMO SUTARTIES PROJEKTAS** |

2025 m.\_\_\_\_\_\_\_\_\_\_\_\_\_\_\_ d.

Vilnius

|  |
| --- |
| **Infrastruktūros valdymo agentūra** (toliau – IVA), atstovaujama (*padalinys, pareigos, vardas, pavardė*), veikiančio (-ios) pagal (*dokumentas, kurio pagrindu veikia asmuo*) (toliau – *Užsakovas*), ir  **(Tiekėjas)**, atstovaujama (pareigos, vardas, pavardė), veikiančio (-ios) pagal (*dokumentas, kurio pagrindu veikia asmuo*) (toliau – *Tiekėjas*), (*jei tai ūkio subjektų grupė – atitinkami duomenys apie kiekvieną partnerį*)  toliau kartu vadinami „Šalimis“, o kiekvienas atskirai – „Šalimi“, vadovaudamosi skelbiamos apklausos būdu atlikto mažos vertės pirkimo „**Individualaus kovinio šaudymo, ginklų įšaudymo šaudyklų komplekso Nr. 17 su aprūpinimo infrastruktūra statybos Šalčininkų r. sav., Baltosios Vokės sen., Senųjų Macelių k., techninio darbo projekto ekspertizės“** rezultatais, sudarė šią paslaugų viešojo pirkimo-pardavimo sutartį (toliau – Sutartis) ir susitarė dėl toliau išvardintų sąlygų. |
| 1. **Pirkimo objektas:**    1. Pirkimo objektai - *Individualaus kovinio šaudymo, ginklų įšaudymo šaudyklų komplekso Nr. 17 su aprūpinimo infrastruktūra statybos Šalčininkų r. sav., Baltosios Vokės sen., Senųjų Macelių k., techninio darbo projekto ekspertizės paslauga (*toliau *– Paslauga).*    2. Paslaugų pobūdis – Naujos statybos techninio darbo projekto bendroji ekspertizė.    3. Šia Sutartimi Tiekėjas įsipareigoja Sutartyje nustatyta tvarka suteikti Paslaugą, o Užsakovas įsipareigoja už suteiktą paslaugą sumokėti Sutartyje nustatytomis sąlygomis ir terminais. |
| 1. **Sutarties kaina (kainodaros taisyklės):** |
| * 1. Sutarties kaina – \_\_\_\_\_\_ EUR be PVM, \_\_\_\_\_\_ EUR su PVM.   2. Šioje Sutartyje taikomas fiksuotos kainos apskaičiavimo būdas. |
| 1. **Kainos peržiūra:** |
| * 1. Sutarties kaina ar įkainis nėra peržiūrimi visą Sutarties galiojimo laikotarpį, išskyrus atvejus, kai pasikeičia Paslaugoms taikomas PVM tarifas. |
| 1. **Apmokėjimo sąlygos:** |
| * 1. Užsakovas už pagal šią Sutartį tinkamai ir laiku suteiktą Paslaugą atsiskaito per 30 (trisdešimt) kalendorinių dienų nuo PVM sąskaitos – faktūros gavimo informacinės sistemos „SABIS“ priemonėmis dienos. Sąskaita – faktūra išrašoma ir pateikiama informacinės sistemos „SABIS“ priemonėmis abiem Šalims pasirašius atliktų paslaugų priėmimo-perdavimo aktą (*Sutarties 2 priedas*):   2. Tiekėjui pateikus galutinę ekspertizės aktą su galutinėmis išvadomis, Ekspertui sumokama sutarties 2.1 punkte nurodyta Sutarties kaina.   3. Užsakovas už Paslaugas Tiekėjui atsiskaito mokėjimo pavedimu į Tiekėjo Sutartyje nurodytą sąskaitą banke, Sutarties 4.1. punkte nustatytais terminais.   4. Mokėjimo data laikoma pagal mokėjimo pavedimą pervestų sumų įskaitymo į Tiekėjo sąskaitą data.   5. Vykdant Sutartį, PVM sąskaitos–faktūros turi būti teikiamos naudojantis informacinės sistemos „SABIS“ priemonėmis. Jeigu Tiekėjas nepateikia sąskaitos–faktūros informacinės sistemos „SABIS“ priemonėmis, Užsakovas neatlieka mokėjimo. |
| 1. **Paslaugų teikimo terminas, vieta ir priėmimo sąlygos:** |
| * 1. Paslaugų suteikimo terminai:   5.1.1. Per 10 (*dešimt*) darbo dienų nuo dienos kai Užsakovas perdavimo aktu Tiekėjui perduoda projektą, Tiekėjas turi įvertinti projektą;  5.1.2. jeigu projekto ekspertizės metu bus nustatyta, kad projektas neatitinka esminių statinio reikalavimų ir / ar privalomųjų projekto rengimo dokumentų ir / ar kitų statybos teisės aktų reikalavimų, tokiu atveju pagal projekto ekspertizės aktą (projekto ekspertizės privalomas pastabas) Užsakovas įpareigoja projekto rengėją ištaisyti pastebėtus trūkumus ir pataisytas projektas pakartotinai bus pateiktas Tiekėjui. Ne ilgiau kaip per 5 (*penkias*) darbo dienas atlikęs pakartotiną projekto ekspertizę, Teikėjas Užsakovui pateikia projekto ekspertizės (pirminės) akte pateiktų privalomų pastabų ir projekto įvertinimo analizę (nurodant motyvus, jei joms nepritarta). Projektas taisomas ir pakartotinas projekto ekspertizes (reikiamą jų skaičių) Teikėjas atlieka iki to momento, kada pataisytas projektas atitinka esminius statinio reikalavimus, privalomųjų projekto rengimo dokumentų, kitų statybos teisės aktų reikalavimus ir Teikėjas, prisiimdamas teisės aktuose ir Sutartyje nustatytą atsakomybę projektą rekomenduoja tvirtinti Užsakovui.   * 1. Tiekėjas pateikia Užsakovui atliktos projekto ekspertizės galutinę išvadą 2 *(dvejais)* egzemplioriais bei Paslaugų atlikimo priėmimo-perdavimo aktą, kurį Užsakovas pasirašo ir vieną egzempliorių grąžina Tiekėjui arba pateikia rašytinį motyvuotą atsisakymą priimti Paslaugas, nurodant trūkumus.   2. Paslaugos teikiamos Tiekėjo buveinės adresu. Paslaugų rezultatai pristatomi adresu Giedraičių g. 41-101, Vilnius. |
| 1. **Užsakovo teisės ir pareigos:** |
| * 1. Užsakovas įsipareigoja:      1. per įmanomai trumpiausius terminus, bet ne vėliau kaip per 3 (tris) darbo dienų po rašytinio Tiekėjo prašymo gavimo pateikti Tiekėjui visus Paslaugų teikimui reikalingus dokumentus ir informaciją;      2. bendradarbiauti su Tiekėju vykdant Pirkimo sutartį;      3. Tiekėjui sudaryti visas sąlygas, būtinas Paslaugoms teikti;      4. nedelsiant, bet ne vėliau kaip per 3 (tris) darbo dienas nuo tam tikrų aplinkybių atsiradimo momento, raštu informuoti Tiekėją apie aplinkybių, galinčių trukdyti tinkamai suteikti Paslaugas, atsiradimą.      5. sumokėti Sutarties kainą už tinkamai suteiktas Paslaugas pagal šios Sutarties sąlygas.   2. Užsakovas turi visas šios Sutarties bei Lietuvos Respublikoje galiojančių teisės aktų numatytas teises. |
| 1. **Tiekėjo teisės ir pareigos:** |
| * 1. Tiekėjas įsipareigoja:      1. Paslaugas teikti kokybiškai, rūpestingai ir efektyviai, laikantis visų Lietuvos Respublikoje priimtų teisės aktų ir nutarimų, potvarkių, taisyklių ir įsakymų, išleistų teikiamų Paslaugų srityje, o taip pat teisėtų visuomenės, savivaldybių ir kitų valdžios organų reikalavimų, kurie yra susiję su tokios rūšies Paslaugomis, jų vykdymu, žmonių saugumu darbų vykdymo vietoje arba greta jos;      2. Paslaugas teikti pagal Sutarties ir jos priedų reikalavimus;      3. Paslaugas suteikti Sutarties 5.1. punkte nurodytais terminais;      4. Tiekėjas privalo skirti atsakingą asmenį už Sutarties vykdymą, nurodytą Sutarties 13.2. punkte.      5. Nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Tiekėjui užbaigti Paslaugų teikimą nustatytais terminais;      6. Užsakovui pateikus rašytinį reikalavimą ne vėliau kaip per 3 (tris) darbo dienas pranešti visą informaciją apie Paslaugų teikimo eigą;      7. Po Paslaugų suteikimo nedelsdamas perleisti nuosavybės teisę į Paslaugų teikimo rezultatą, jeigu toks sukuriamas;      8. Užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;      9. Nenaudoti Užsakovo Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;      10. Užtikrinti, kad Sutarties sudarymo momentu ir visą jos galiojimo laikotarpį Tiekėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;      11. Užsakovui raštu paprašius grąžinti visus iš Užsakovo gautus, Sutarčiai vykdyti reikalingus dokumentus;      12. Tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.   2. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja, kad Sutartį vykdys tik tokią teisę turintys asmenys.   3. Tiekėjas turi teisę gauti Paslaugų kainą su sąlyga, kad jis tinkamai vykdo šią Sutartį.   4. Tiekėjas turi ir kitas šios Sutarties ir Lietuvos Respublikoje galiojančių teisės aktų numatytas teises. |
| 1. **Šalių atsakomybė:** |
| * 1. Neatlikus apmokėjimo nustatytais terminais, Tiekėjo pareikalavimu Užsakovas privalo sumokėti Tiekėjui 0,05 % dydžio delspinigius nuo laiku neapmokėtos sumos už kiekvieną uždelstą dieną.   2. Jeigu Tiekėjas tinkamai nesuteikia Paslaugų Sutarties 5.1 papunktyje nustatytais terminais, Užsakovui raštu pareikalavus, moka Užsakovui 0,05 % dydžio delspinigius nuo Sutarties kainos su PVM už kiekvieną uždelstą dieną. Šis punktas taikomas esant ne ilgesniam nei 15 (penkiolika) kalendorinių dienų vėlavimui.   3. Jeigu Tiekėjas tinkamai nesuteikia Paslaugų Sutarties 5.1 papunktyje nustatytais terminais, vėluoja daugiau nei 15 (penkiolika) kalendorinių dienų, arba pakartotinai netinkamai vykdo arba atsisako teikti Paslaugas, Užsakovas nutraukia Sutartį ir Tiekėjas, be priskaičiuotų delspinigių, sumoka 15 proc. baudą nuo Sutarties kainos su PVM.   4. Užsakovo sprendimu, delspinigių suma gali būti išskaičiuojama iš Tiekėjui mokėtinos sumos.   5. Nutraukus Sutartį 9.6.2. arba 9.6.7. papunkčių pagrindu, Tiekėjas sumoka Užsakovui 15 proc. Sutarties kainos su PVM.   6. Tiekėjas įsipareigoja atlyginti Užsakovui padarytą žalą bei patirtus nuostolius, kuriuos sukeltų Tiekėjo veiksmai (neveikimas) ir/ar aplaidumas.   7. Šalis nėra laikoma atsakinga už įsipareigojimų nevykdymą, jei įrodo, kad tai įvyko dėl nenugalimos jėgos aplinkybių |
| 1. **Sutarties galiojimas, keitimas, nutraukimas:** |
| * 1. Sutartis laikoma sudaryta ir įsigalioja įgaliotiems Šalių atstovams ją pasirašius.   2. Sutartis galioja iki visiško prievolių įvykdymo, tačiau ne ilgiau kaip 4 (keturis) mėnesius.   3. Sutartis Sutarties galiojimo laikotarpiu gali būti keičiama vadovaujantis LR viešųjų pirkimų įstatymo 89 straipsniu. Sutarties sąlygų pakeitimai įforminami Šalių rašytiniais susitarimais, kurie neatsiejama Sutarties dalis.   4. Sutartis gali būti nutraukta raštišku Šalių sutarimu.   5. Kiekviena Sutarties Šalis, prieš 14 (keturiolika) kalendorinių dienų įspėjusi kitą Sutarties Šalį, gali vienašališkai, nesikreipdama į teismą, nutraukti Sutartį jeigu kita Šalis nevykdo ar netinkamai vykdo Sutarties sąlygas ir tai yra esminis Sutarties pažeidimas.   6. Informavęs prieš 7 dienas Užsakovas gali Sutartį nutraukti vienašališkai, kai:      1. Tiekėjas nepaisydamas Užsakovo raginimo vėluoja suteikti Sutarties reikalavimus atitinkančias Paslaugas Sutarties 5.1 punkte nustatytais terminais 15 (penkiolika) kalendorinių dienų arba informuoja, kad Paslaugų neteiks.      2. Paaiškėja Viešųjų pirkimų įstatymo 90 straipsnio 1 dalyje nurodytos aplinkybės arba Tiekėjas neteikia dokumentų įsitikinti, kad šios sąlygos egzistuoja.      3. Tiekėjas ar jo teikiamos paslaugos kelia grėsmę nacionaliniam saugumui.      4. Tiekėjo atžvilgiu yra pradedama likvidavimo, restruktūrizavimo arba bankroto procedūra.      5. Tiekėjas, įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje.      6. Sutarties vykdymo metu paaiškėja, kad Tiekėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį.      7. Tiekėjui nepateikus Užsakovui Sutarties 11.2 punkte nurodytų dokumentų arba paaiškėjus, kad yra aplinkybė, atitinkanti bent vieną iš Viešųjų pirkimų įstatymo 45 straipsnio 21 dalyje išvardintų sąlygų.      8. Užsakovui dėl objektyvių priežasčių Paslaugos tampa nebereikalingos.   7. Bet kuri Sutarties šalis vienašališkai gali nutraukti Sutartį, jei nenugalimos jėgos aplinkybės trunka ilgiau nei 180 d.   8. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo (taip pat išlieka galioti visi atsiradę ir tinkamai neįvykdyti Šalių tarpusavio finansiniai įsipareigojimai, jeigu Šalys nesutaria kitaip). |
| 1. **Subtiekėjai ir jų keitimo tvarka:** |
| * 1. Tiekėjas patvirtina, kad Sutarties vykdymui pasitelks šiuos subtiekėjus:\_\_\_\_\_\_\_\_\_\_\_\_(*nurodyti, jei pasitelks*).   2. Tiekėjas gali pasitelkti subtiekėją Sutarties vykdymo metu tik esant objektyvioms priežastims ir gavus Užsakovo pritarimą. Apie subtiekėjų (subtiekėjo) pasitelkimą Tiekėjas privalo informuoti Užsakovą raštu iki subtiekėjas pradės vykdyti Sutarties dalį, dėl kurios šis subtiekėjas buvo pasitelktas. Tiekėjas, informuodamas Užsakovą apie pasitelkiamus (-ą) subtiekėjus (subtiekėją), privalo nurodyti, kokiai Sutarties vykdymo daliai pasitelkiamas subtiekėjas, pateikti jų (-jo) pašalinimo pagrindų nebuvimą patvirtinančius dokumentus ir kvalifikacijos atitiktį pagrindžiančius dokumentus (jei tokie reikalavimai keliami). Pažeidus šią subtiekėjo (subtiekėjų) pasitelkimo tvarką bus laikoma, kad Tiekėjas pažeidė esmines Sutarties sąlygas, dėl ko Užsakovas gali vienašališkai nutraukti šią sutartį.   3. Subtiekėjo (subtiekėjų) pasitelkimas neatleidžia Tiekėjo nuo atsakomybės vykdant šią sutartį. Už subtiekėjo (subtiekėjų) įsipareigojimų nevykdymą arba netinkamą jų vykdymą atsako Tiekėjas.   4. Užsakovas raštu informuoja subtiekėjus apie tiesioginio atsiskaitymo su subtiekėjais galimybę (jeigu ji galima dėl pirkimo sutarties pobūdžio) per 3 darbo dienas nuo Sutarties sudarymo momento, o tuo atveju, kai šioje sutartyje nustatytais atvejais pakeičiamas Sutartyje nurodytas subtiekėjas ar pasitelkiamas naujas – per 3 darbo dienas nuo informacijos apie naują subtiekėją (kontaktinius duomenis ir subtiekėjo atstovą) gavimo dienos. Gavęs Užsakovo pranešimą, subtiekėjas turi raštu pateikti prašymą Užsakovui dėl tiesioginio atsiskaitymo. Užsakovas, gavęs subtiekėjo prašymą dėl tiesioginio atsiskaitymo, informuoja Tiekėją apie subtiekėjo prašymo gavimą. Tiekėjas turi teisę prieštarauti nepagrįstiems mokėjimams. Jeigu visos sutartį vykdančios šalys: Užsakovas, Tiekėjas ir subtiekėjas sutaria dėl tiesioginio atsiskaitymo su subtiekėju, toks atsiskaitymas vykdomas pagal atskirą susitarimą, kuris sudaromas tarp Užsakovo, Tiekėjo ir subtiekėjo, kuriame aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus. |
| 1. **Kitos sąlygos:** |
| * 1. Šalys privalo užtikrinti, kad informacija, įskaitant asmens duomenis, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. Tiekėjas įsipareigoja be Užsakovo išankstinio rašytinio sutikimo nenaudoti Užsakovo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktuose ir Sutartyje numatytus atvejus.   2. Užsakovas turi teisę bet kuriuo metu pareikalauti Tiekėjo per 10 dienų pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje.   3. Sutartis sudaryta ir turi būti aiškinama pagal Lietuvos Respublikos teisę. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.   4. Paslaugoms taikomi Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtinto aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 4.4.3. papunktyje nustatyti aplinkosauginiai principai, t. y.: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. |
| 1. **Kontaktiniai asmenys, kurie atsakingi už susirašinėjimą tarp Šalių ir Sutarties vykdymą:** |
| * 1. **Užsakovo** –   2. **Tiekėjo** – |
| 1. **Sutarties priedai:** |
| * 1. Tiekėjo pasiūlymas, \_lapų.   2. Atliktų paslaugų priėmimo – perdavimo akto forma, 1 lapas.   3. Projekto sudėties žiniaraštis, 2 lapai.   4. Projekto bendrieji statinio rodikliai, 4 lapai. |
| 1. **Sutarties Šalių parašai ir rekvizitai:**    1. **Užsakovas**   **Infrastruktūros valdymo agentūra**  Giedraičių g. 41-101, LT-09303 Vilnius  Įmonės kodas 188743887  Telefonas +370 5 210 3744  Faksas +370 5 213 8345  el. paštas iva.info@kam.lt  A.s. LT444040063610000917 VIKSVA sistemoje;  A.s. LT984040063610000915 VIKSVA sistemoje (sutarčių užtikrinimai, delspinigiai, baudos)     * 1. **Tiekėjas** |

Sutarties 2 priedas

**ATLIKTŲ PASLAUGŲ PRIĖMIMO-PERDAVIMO AKTAS**

20XX-XX-XX

Vilnius

|  |  |
| --- | --- |
| UŽSAKOVAS: | **Infrastruktūros valdymo agentūra**  Kodas 188743887  Giedraičių g. 41-101, LT-09303 Vilnius |
| TIEKĖJAS: | **Pavadinimas**  Kodas xxxxx  PVM mokėtojo kodas xxxxxx  [Nurodykite adresą] |

1. Paslaugos (*įrašyti paslaugų pavadinimą*), vykdytos pagal 20 m. mėn. d. pasirašytą Sutartį Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_, atliktos pilnai.

|  |  |
| --- | --- |
| Pirkimo sutartyje nustatyta Paslaugų kaina, Eur be PVM |  |
| PVM: |  |
| Pirkimo sutartyje nustatyta Paslaugų kaina, Eur su PVM |  |

Užsakovas pretenzijų neturi. (Trūkumai, jei tokie buvo, pašalinti pilnai).

Paslaugas perdavė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paslaugas priėmė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Priimant paslaugas buvo nustatyti tokie trūkumai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trūkumus užfiksavo:

Už Užsakovą:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė, užimamos pareigos, parašas)*

Už Tiekėją: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė, užimamos pareigos, parašas)*

Trūkumų pašalinimo terminas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trūkumų fiksavimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Šis Aktas yra neatskiriama Sutarties Nr.\_\_\_\_\_\_\_\_\_\_\_\_\_\_\_\_\_\_\_, pasirašytos 202 m. mėn. d., dalis.

4. Aktas sudarytas ir pasirašytas 202 m. \_\_\_\_\_\_\_\_\_\_\_\_ mėn. \_\_\_\_ d.

5. Šis aktas neatleidžia Tiekėjo bei Užsakovo nuo kitų sutartinių įsipareigojimų pagal aukščiau nurodytą sutartį vykdymo.

|  |  |
| --- | --- |
| **Už Užsakovą:** | **Už Tiekėją:** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| A. V. | A. V. |